David Meltzer

David Meltzer (* 17. február 1937, Rochester, New York, USA† 31. december 2016) bol americký básnik, prozaik a rockový a džezový hudobník. Medzi bítnikmi patril k džezovým básnikom. Za rok 2008 dostal cenu od Foundation for Contemporary Arts Grants to Artists Award.

Život
V roku 1957 sa presťahoval do San Francisca, kde sa zúčastnil diania v umeleckom hnutí San Francisco Renaissance. Patril do krúžku básnikov Jacka Spicera a Roberta Duncana. V bítnickej literatúre si začal získavať meno, keď jeho tvorbu zaradil Donald Allen do svojej antológie „Nová americká poézia 1945-1960“. Vydal viac ako 50 básnických zbierok a prozaických diel.

V roku 1971 Meltzer už publikoval vlastnú antológiu „Sanfranciskí básnici“. Obsahuje rozhovory s básnikmi, ukážky ich poézie a bibliografiu. David Meltzer učí poetiku na New College of California od roku 1980. Žije v San Francisco Bay Area.

Muzikant
Meltzer bol džezový gitarista. Narodil sa v rodine hudobníkov. Otec hral na cello a mama bola harfistka. Okolo veku 11 rokov vystupoval v hudobnom programe v rádiu a televízii. Po rozvode rodičov odišiel s otcom do Los Angeles. V San Franciscu v 1958 nahral a vydal prvý album svojej čítanej poézie so sprievodom vlastnej džezovej hudby pod značkou vydavateľstva Dickson's Vaja. 

V 1968 podpísal protestný manifest Writers and Editors War Tax Protest, ktorý vyzýval odmietnuť platiť dane na protest vojny vo Vietname.

Povedali o ňom
Michael McClure: David Meltzer nás obdaril krásne napísaným kabalistickým pohľadom na beatnickú generáciu. Pozornosť venuje aj americkej infraštruktúre bebopu. Táto kniha vychádza z jeho zrelého vedomia ako prúd energie tryskajúci z čela delfína. (O Meltzerovej epickej básni Beatnickosť - Beat Thing)Beatnici, Marián Andričík, antológia, Slovart, 2010, str. 144, ISBN 978-80-8085-633-5

Dielo
Poézia
 The Clown (Semina, 1960)
 The Process (Oyez, 1965),
 The Dark Continent (1967)
 Round the Poem Box (1969)
 Yesod (Trigram, 1969),
 Greenspeech (1970)
 Luna (Black Sparrow, 1970)
 Hero/Lil (Black Sparrow, 1973)
 Arrows: Selected Poetry, 1957-1992 (Black Sparrow Press, 1994)
 No Eyes: Lester Young (Black Sparrow, 2000)
 David's Copy (Penguin Group Press, 2005)
 When I Was a Poet (City Lights, jún 2011) ISBN 978-0-87286-516-7

Próza - fikcia
 The Agency Trilogy (Brandon House, 1968; dotlač Richard Kasak, 1994)
 Orf (Brandon House, 1969; dotlač Masquerade Books, 1995),
 Under (Rhinoceros Books, 1997)

Antológie
 The Secret Garden: An Anthology in the Kabbalah (Continuum Press, 1976; dotlač Station Hill Press, 1998)
 Birth: Anthology of Ancients Texts, Songs, Prayers, and Stories (North Point Press, 1981)
 Death: Anthology of Texts, Songs, Charms, Prayers, and Tales (North Point Press, 1984)
 Reading Jazz (Mercury House, 1996)
 Writing Jazz (Mercury House, 1999)
 San Francisco Beat: Talking With the Poets (City Lights, 2001)

Eseje
 Two-Way Mirror: A Poetry Notebook (Oyez, 1977)

Referencie

Zdroj



Kategória:Básnici USA
Kategória:Beat generation
Kategória:Osobnosti z Rochestru (New York)